Etter en kort tid å ha vært sekretær ved det dansk-norske General-Handelskommisariat i Paris, ble han i 1801 legasjonssekretær i London og 1802 kammerjunker. I årene 1804–08 var han legasjonssekretær i Stockholm, med en kort avbrytelse i 1806 hvor han virket i Madrid. I perioden 1810–11 var han dansk-norsk legasjonssekretær i det kortlivede napoleonske kongeriket Westfalen, hvoretter han vendte tilbake til København.